सरकारले चालू आर्थिक बर्षमा देशको आर्थिक वृद्धिदर ७ दशमलव २ प्रतिशत हुने दावी गरिरहेको बेला विश्व बैंकले पछिल्लो प्रक्षेपण सार्वजनिक गरेको हो । यसअघि गत जुनमा बैंकले नेपालमा ४ दशमलव ६ प्रतिशत आर्थिक वृद्धिदर हासिल हुने अनुमान सार्वजनिक गरेको थियो । तराई क्षेत्रमा बाढीपहिरोले पुर्‍याएको क्षतीले यसबर्षको कुल ग्राह्स्थ्य उत्पादन घट्ने विश्व बैंकले बताएको हो । प्रतिकुल मौसमका कारण कृषि उत्पादनमा कमी आउने हुँदा समेत असर पुग्ने बैंकले जनाएको छ ।
